היוגה מציעה לנו דרכים מועילות מאד לתיקון בעיות נפשיות הגורמות לרבים מאיתנו סבל כה רב, אך תחילה עלינו להבין את תיאורה הפשוט של המודעות על ידי הפילוסופיה היוגית…אנחנו מחזיקים בדעה כאילו על הפילוסופיה, שבאופן מילולי פירושה "אהבת החכמה", להיות מסובכת, עיונית וככל הנראה גם בלתי מובנת, כדי להלום את שמה. הפילוסופיה היוגית בוחרת באמות מידה אחרות להצטיין בהן: היא ברורה, מעשית והחשוב מכל, ישימה עכשיו.
בספר זה מתאר ב.ק.ס איינגר, אחד ממורי היוגה הידועים והמוערכים בעולם, כיצד ניתן להניע שינוי פנימי על ידי שימוש בעקרונות היוגה בחיי היום יום. בשפה פשוטה ובעזרת דוגמאות נגישות, מסביר היוגי הנודע את הפילוסופיה העומדת בבסיס תרגול היוגה ומדגים כיצד ניתן להשתמש בה כדי להתמודד עם בעיות ודפוסים משובשים עמוקים המופיעים אצל כולנו.
ב.ק.ס איינגר נחשב בעיני רבים למאסטר היוגה החשוב ביותר בעולם כיום. הוא בילה שנים רבות בהוראת תורת היוגה בעולם המערבי. ספר זה מצטרף לספרים רבים אחרים פרי עטו, ביניהם "אור על היוגה" ו"אור על הפראניאימה" שזכו להצלחה רבה בקרב אוהבי יוגה באשר הם.